Si Palui
Si Palui: Ganti Rugi
Palui bersama Tulamak dan Garbus lakukan perjanjian melepas lahan tanah untuk pembuatan jalan dengan syarat ikhlas walau rugi.
“Wah.......Tulamak kada kawa dibawa barunding karna inya mambila Palui. Maaf Mak-lah, mungkin ikam sudah tamakani jua duit korupsi Palui gasan ganti rugi tanah halaman,” balas Garbus.
“Bus, basabarlah..... Itu nah si Paluinya datang, ayu kita takuni bujur-bujur, siapa nang salah siapa nang bujur,” ujar Tulamak.
“Lui, bung Palui!” ujar Garbus pina sarik.
Baca juga: Si Palui: Tapakai Mintuha
Baca juga: Si Palui: Bacalon Anggota DPR
“Ikam Lui ai dasar talanjur purun manipu warga sa-RT-an. Ikam manyalahgunakan jabatan lalu mangarupsi duit ganti rugi tanah, ikam bantas saurangan. Kami handak tahu, kaya apa cara ikam mahitungnya,” ujar Garbus sambil bakacak pinggang.
“Sabar, sabaaaarrr... Bus,” ujar Palui.
“Ayu kita buka lagi parjanjian nang sudah sama-sama kita tandatangani, disitu tatulis ganti rugi tanah nang dipakai gasan jalanan. Ayu pikirakan bujur-bujur napa arti ganti rugi itu, artinya bubuhan ikam hakun diganti walaupun rugi. Maka itu tarimalah ganti rugi itu sabarapa adanya sasuai nang kujulung dan jalanan libar ini dinikmati ulih bubuhan warga kita tamasuk warung ikam magin barami,” ujar Palui manarangakan.
“Nah Bus, bujur kalu napa nang kusambat tadi,” ujar Tulamak.
“Tapi aku masih bingung Mak ai,” sahut Garbus.
“Jadi bubuhan ikam sudah katuju ganti rugi, maka itu ihlaskanlah rugi sadikit,” ujar Palui.
Baca juga: Si Palui: Mancari Makan
Baca juga: Si Palui: Kacamata Kaur
“Lain halnya kalau dalam parjanjian itu ditulis ganti untung, maka itu bubuhan sampiyan cagar untung sabarataan,” ujar Palui bahimat manjalasakan.
“Kaya apa Bus, pahamlah ikam,” ujar Tulamak.
“Aku makin bingung Mak ai, rupanya kita di kampung ini tatarusan kalah pintar wan Palui,” ujar Garbus.
“Kalah mata kalah duit ujar Palui sambil manjulung amplop kandal banar ka-anu Garbus wan Tulamak. Lalu ai Garbus kada jadi sarik lagi. (rep/tam)
bjn_Latn bjn_Latn ind_Latn bjn_Latn bjn_Latn bjn_Latn min_Latn ind_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn